Hierdie week 901
Verlede week 1849
Hierdie maand 4855
Verlede maand 6983
Alle dae 560856
Jou IP: 34.228.115.216
Tuis Dienste Artikels
Johannes Calvyn se 500ste verjaardag
Geskryf deur Chris van Wyk	|	21 Maart 2009
Posted in Dienste	- Artikels
Die 500ste geboortedag van Johannes Calvyn (Jean Cauvin) word vanjaar op 10 Julie gevier. Daar word oral in die Gereformeerde wêreld oor sy nalatenskap nagedink, simposiums gehou en artikels gepubliseer.
As jy na inligting soek oor Calvyn om in jou bediening of gemeente te gebruik, kan jy die volgende skakels gebruik:
By Communitas se tuisblad is daar 'n hele paar artikels wat verwysings na Calvyn bevat (78 verwysings) .
Die volgende artikels by Communitas handel in hulle geheel oor Calvyn:
Jaap Du Randt skryf oor Calvinistiese aktivisme en piëtistiese mistiek.
Die week van gebed 2009 het dié jaar oor Calvyn se nalatenskap gegaan: Bid en werk tot eer van God – in die nalatenskap van Calvyn.
Quintus Heine het 'n bydrae oor Calvyn en gebed gelewer.
Coenie Burger het 'n bydrae gelewer: Calvyn oor Christus.
Dirkie Smit het verlede jaar 'n bydrae gelewer op Hervormingsondag by die Derde Willie Jonker Gedenklesing oor Calvyn se Gereformeerde ekklesiologie en die wyse waarop hy die klem op die prediking as kenmerk van die kerk uitbrei met die gelyktydige noodsaak van luister ("en ook gehoor") in Boek III van sy Institusie.
SJP Brand het 'n tesis geskryf oor Die logika van die geloof: Gebed as die raakpunt tussen rasionaliteit en ervaring by Rahner en Calvyn.
GH Smit gee in Die ontwikkeling van 'n strategiese gemeentelike ekklesiologie - op pad na 'n missionerende bedieningspraktyk (Acta Theologica - UV) ‘n paar perspektiewe op Calvyn se keuse vir ‘n herder-kudde model as bedieningspraktyk, wat uitwys dat dié keuse ‘n goeie teenvoeter was vir die Roomse biegstelsel, maar tog onbedoeld ‘n kloof geskep het tussen leraars en leke wat lidmate onmondig gehou het. Baie lekker vertrekpunt om oor huisbesoek en verwante bedieningspraktyke te gesels!
Wikipedia het ook ‘n hele klomp inligting oor Calvyn. Die bestaande artikel daar is in Engels, maar miskien is daar iemand wat of kans sien om dit te vertaal of 'n nuwe artikel te skryf by die Afrikaanse Wikipedia?
Gebed is noodsaaklik,maar nie genoegsaam nie ...
Geskryf deur Chris van Wyk	|	11 Maart 2009
Ek het onlangs Vincent Brümmer se boek What are we doing when we pray? gelees waarin Hy fokus op gebed en die wese van geloofsvertroue.
Hy identifiseer op uitstekende wyse die kompleksiteite wat inherent aan gebed en gebedsverhoring is (Die boek is 'n hersiene en uitgebreide uitgawe deur Ashgate in 2008 van die oorspronklike boek van hierdie gebore Suid-Afrikaner, wat reeds in 1984 uitgegee is. Hy is 'n afgetrede godsdiens-filosoof van Utrecht).
In die afdeling, Asking an omnipotent God, haak hy dan aan by die idee van Geach, God and the Soul, dat gebed ‘n “two-way contingency” (voorwaardelikheid of gebeurlikheid) het,
God se antwoord is nie onmoontlik óf onvermydelik nie.
Gebed is ‘n noodsaaklike maar nie ‘n genoegsame voorwaarde vir God se antwoord nie.
Gebed is VIR ONS noodsaaklik, maar nog steeds onderworpe aan God se soewereiniteit. Gebed is egter ook VIR GOD nodig, nie omdat sy wese onvolledig is en Hy dus 'n aanvulling nodig het om volmaak te word nie, maar omdat Hy 'n God is wat kan verander, 'n mens sou selfs kon sê, wil verander, omdat Hy in 'n egte verhouding, as 'n persoon!, met ons is.